+-----------------------------------------------------------------------+
| 2 ลักษณะการประกอบธุรกิจ                                                  |
+-----------------------------------------------------------------------+

+-----------------------------------------------------------------------+
| 2.1 ความเป็นมาและการเปลี่ยนแปลงพัฒนาการที่สำคัญ                              |
+-----------------------------------------------------------------------+

บริษัท ระยองเพียวริฟายเออร์ จำกัด (มหาชน) เป็นบริษัทฯที่เริ่มก่อตั้งมาตั้งแต่ปี 2538
ดำเนินการโดยนักธุรกิจคนไทยที่มีประสบการณ์ด้านธุรกิจปิโตรเลียมและปิโตรเคมี
และการร่วมทุนกับบริษัท เพทโทร-อินสตรูเมนท์ จำกัด เพื่อดำเนินการแปรสภาพ CR
ซึ่งเป็นวัตถุดิบผลพลอยได้จากกระบวนการผลิตของ ATC
เพื่อให้ได้ผลิตภัณฑ์ปิโตรเลียมและปิโตรเคมีที่มีคุณภาพ อันได้แก่ น้ำมันดีเซลหมุนเร็ว น้ำมันเตา
และเคมีภัณฑ์เพื่อค้าปลีกและค้าส่ง ทั้งนี้บริษัทฯได้รับใบอนุญาตเป็นผู้ค้าน้ำมันตามมาตรา 7
แห่งพระราชบัญญัติการค้าน้ำมันเชื้อเพลิง พ.ศ. 2543

ประวัติความเป็นมาและพัฒนาการที่สำคัญของบริษัทฯสรุปได้ดังนี้

+----------+-----------------------------------------------------------+
| พ.ศ.     | -   ก่อสร้างโรงงานแล้วเสร็จในเดือน กันยายน                      |
| 2540     |                                                           |
+----------+-----------------------------------------------------------+
| พ.ศ.     | -   เช่าคลังน้ำมัน เพื่อเก็บผลิตภัณฑ์ที่อำเภอพยุหะคีรี จังหวัดนครสวรรค์     |
| 2541     |     เพื่อรองรับการขยายตัวของบริษัทฯ                             |
+----------+-----------------------------------------------------------+
| พ.ศ.     | -   เปิดสถานีบริการน้ำมันเพียวแห่งแรกที่ถนนพหลโยธิน หลักกิโลเมตรที่ 202 |
| 2542     |     จังหวัดนครสวรรค์ และเริ่มจำหน่ายในเดือน กุมภาพันธ์ 2542         |
+----------+-----------------------------------------------------------+
|          | -   บริษัทฯได้เริ่มนำระบบควบคุมคุณภาพ ISO 9002 มาใช้ในส่วนโรงงาน   |
+----------+-----------------------------------------------------------+
| พ.ศ.     | -   ได้รับการรับรองระบบบริหารคุณภาพมาตรฐานสากล ISO 9002 จาก    |
| 2543     |     Bureau Veritas Quality International (BVQI)           |
|          |     ในส่วนกระบวนการผลิต                                     |
+----------+-----------------------------------------------------------+
|          | -   เช่าคลังน้ำมันสาธุประดิษฐ์ และคลังน้ำมันธนบุรี เพื่อลดข้อจำกัดที่บริษัทฯ  |
|          |     ไม่มีท่าเทียบเรือเป็นของตนเอง ในการที่จะค้าขายกับต่างประเทศ      |
+----------+-----------------------------------------------------------+
| พ.ศ.     | -   ส่งออกเคมีภัณฑ์ไปยังนานกิง สาธารณรัฐประชาชนจีน                |
| 2544     |                                                           |
+----------+-----------------------------------------------------------+
|          | -   เปิดสถานีบริการน้ำมันเพียวแห่งที่สองบริเวณ นิคมอุตสาหกรรมมาบตาพุด  |
|          |     จังหวัดระยอง                                            |
+----------+-----------------------------------------------------------+
|          | -   เปิดดำเนินการคลังน้ำมันที่ อำเภอปักธงชัย จังหวัดนครราชสีมา        |
|          |     เพื่อรองรับการขยายตัวและให้บริการลูกค้าในภาคตะวันออกเฉียงเหนือ   |
+----------+-----------------------------------------------------------+
| พ.ศ.     | -   ได้รับการรับรองระบบมาตรฐานสากลด้านความปลอดภัยและอาชีวอนามัย  |
| 2545     |     จากสามหน่วยงานได้แก่ OHSAS 18001 BS 8800 และ TIS 18001   |
+----------+-----------------------------------------------------------+
|          | -   เพิ่มทุนจดทะเบียนอีก 150 ล้านบาท รวมเป็นทุนจดทะเบียน 300       |
|          |     ล้านบาท                                                |
+----------+-----------------------------------------------------------+
|          | -   เปิดสถานีบริการน้ำมันเพียวในรูปแบบที่บริษัทฯเป็นผู้ดำเนินการเองแห่งที่  |
|          |     3 บริเวณ อำเภอปักธงชัย จังหวัดนครราชสีมา                    |
+----------+-----------------------------------------------------------+
|          | -   เพิ่มสัดส่วนการลงทุนในบริษัท โยธินปิโตรเลียม จำกัด               |
|          |     เพื่อรองรับการขยายตัวของธุรกิจค้าปลีก                         |
+----------+-----------------------------------------------------------+
|          | -   ขยายกำลังการผลิตจาก 12,600 บาร์เรลต่อวันเป็น 17,000         |
|          |     บาร์เรลต่อวัน                                            |
+----------+-----------------------------------------------------------+
| พ.ศ.     | -   เช่าคลังน้ำมันจุกเสม็ด อำเภอสัตหีบ จังหวัดชลบุรี                  |
| 2546     |     เพื่อใช้เป็นฐานในการส่งออกผลิตภัณฑ์ต่างๆของบริษัทฯ               |
|          |     โดยยกเลิกการเช่าคลังน้ำมันธนบุรี และคลังน้ำมันสาธุประดิษฐ์         |
+----------+-----------------------------------------------------------+
|          | -   ได้รับการรับรองมาตรฐาน ISO 14001                         |
+----------+-----------------------------------------------------------+
|          | -   เพิ่มทุนจดทะเบียนเป็น 336.40 ล้านบาท แบ่งเป็นหุ้นสามัญ 3.364     |
|          |     ล้านหุ้น มูลค่าที่ตราไว้หุ้นละ 100 บาท ชำระค่าหุ้นเต็มมูลค่า เมื่อวันที่   |
|          |     24 กรกฎาคม 2546                                       |
+----------+-----------------------------------------------------------+
|          | -   จดทะเบียนแปรสภาพเป็นบริษัทมหาชนจำกัด เมื่อวันที่ 1 สิงหาคม 2546  |
|          |     และเพิ่มทุนจดทะเบียนเป็น 415.55 ล้านบาท แบ่งเป็นหุ้นสามัญ 83.11  |
|          |     ล้านหุ้น มูลค่าที่ตราไว้หุ้นละ 5 บาท ทุนที่ออกและเรียกชำระแล้ว       |
|          |     336.40 ล้านบาท แบ่งเป็นหุ้นสามัญ 67.28 ล้านหุ้น มูลค่าที่ตราไว้หุ้นละ |
|          |     5 บาท                                                 |
+----------+-----------------------------------------------------------+
|          | -   เสนอขายหุ้นสามัญเพิ่มทุนต่อประชาชน จำนวน 15,830,000 หุ้น       |
|          |     โดยเปิดให้จองซื้อเมื่อวันที่ 12 - 14 พฤศจิกายน 2546             |
+----------+-----------------------------------------------------------+
|          | -   จดทะเบียนเพิ่มทุน จำนวนเงิน 79,150,000 บาท                 |
|          |     จากทุนชำระแล้วจำนวน 336,400,000 บาทเป็นทุนชำระแล้วจำนวน    |
|          |     415.55 ล้านบาท แบ่งออกเป็นหุ้นสามัญจำนวน 83.11 ล้านหุ้น        |
|          |     มูลค่าที่ตราไว้หุ้นละ 5 บาท กับนายทะเบียน บริษัท มหาชน จำกัด      |
|          |     กรมพัฒนาธุรกิจการค้า กระทรวงพาณิชย์ เมื่อวันที่ 18 พฤศจิกายน 2546 |
+----------+-----------------------------------------------------------+
|          | -   หุ้นบริษัท ระยองเพียวริฟายเออร์ จำกัด (มหาชน) (RPC)           |
|          |     เข้าทำการซื้อขายในตลาดหลักทรัพย์เมื่อวันที่ 24 พฤศจิกายน 2546     |
|          |     เป็นวันแรก                                              |
+----------+-----------------------------------------------------------+
|          | -   ดำเนินการเปลี่ยนการรับรองระบบคุณภาพมาตรฐานสากล ISO 9000    |
|          |     จาก VERSION 1994 เป็น ISO 9001 VERSION 2000            |
+----------+-----------------------------------------------------------+

+-----------------------------------------------------------------------+
| 2.2 ภาพรวมการประกอบธุรกิจของบริษัทฯ บริษัทย่อย และบริษัทร่วม                    |
+-----------------------------------------------------------------------+

บริษัท ระยองเพียวริฟายเออร์ จำกัด (มหาชน) 

 บริษัทฯดำเนินการกลั่น CR ซึ่งเป็นวัตถุดิบผลพลอยได้จากกระบวนการผลิตของ ATC เพื่อให้ได้ผลิตภัณฑ์ปิโตรเลียม และปิโตรเคมีที่มีคุณภาพได้แก่ น้ำมันดีเซลหมุนเร็ว น้ำมันเตา และเคมีภัณฑ์ โรงกลั่นของบริษัทฯมีกำลังผลิตสูงสุด 17,000 บาร์เรลต่อวัน หรือประมาณ 80 ล้านลิตรต่อเดือน อีกทั้งมีการจัดหาน้ำมันเบนซินออกเทน 91 น้ำมันเบนซินออกเทน 95 และน้ำมันดีเซลหมุนเร็วจากโรงกลั่นอื่นเพื่อรองรับความต้องการของลูกค้าที่เพิ่มมากขึ้น นอกจากนี้บริษัทฯบริหารคลังน้ำมัน 4 แห่ง ได้แก่ คลังน้ำมันนครสวรรค์ คลังน้ำมันโคราช คลังน้ำมันจุกเสม็ด และคลังน้ำมันระยอง เพื่ออำนวยความสะดวกในการสั่งซื้อและการจัดส่งให้แก่ลูกค้า บริษัทฯมีการประกอบธุรกิจผ่านบริษัทย่อย และบริษัทร่วมดังนี้

บริษัทย่อย

บริษัท โยธินปิโตรเลียม จำกัด (“YTC”)

YTC จัดตั้งขึ้น ณ วันที่ 15 มกราคม 2542 ในนามห้างหุ้นส่วนจำกัด โยธินนครสวรรค์ปิโตรเลียม
โดยมีบริษัท เอสซีที ปิโตรเลียม จำกัด เป็นผู้ถือหุ้นร้อยละ 98
ต่อมาได้แปรสภาพเป็นบริษัทจำกัดเมื่อเดือนพฤษภาคม 2544 โดยมีทุนจดทะเบียน 100,000 บาท
ต่อมาในเดือนสิงหาคม 2545 บริษัท เอสซีที ปิโตรเลียม จำกัด ได้ขายหุ้น YTC
ที่ถืออยู่ทั้งหมดให้บริษัทฯ ทำให้ปัจจุบัน YTC เป็นบริษัทย่อยที่บริษัทฯถือหุ้นอยู่ในอัตราร้อยละ 99.99
มีทุนจดทะเบียน 50 ล้านบาท แบ่งเป็นหุ้นสามัญ 500,000 หุ้น มูลค่าหุ้นละ 100
บาทชำระค่าหุ้นเต็มมูลค่า ประกอบธุรกิจค้าปลีก จำหน่ายน้ำมันดีเซลหมุนเร็ว เบนซินออกเทน 91
(“เบนซิน 91”) และเบนซินไร้สารตะกั่วออกเทน 95 (“เบนซิน 95”) ผ่านสถานีบริการน้ำมัน
“เพียว” (PURE) ณ วันที่ 31 ธันวาคม 2546 มีสถานีบริการน้ำมันเพียวทั้งสิ้น 22 แห่ง
ทั่วประเทศ โดยแบ่งการบริหารงานสถานีบริการน้ำมันเป็น 2 ลักษณะคือ (1)
บริหารงานด้วยตนเอง (Company Operate : CO) และ (2)
บริหารงานโดยบุคคลภายนอกในลักษณะของแฟรนไชส์ (Franchise)

บริษัทร่วม

บริษัท เอสซีที ปิโตรเลียม จำกัด (“SCT”)

SCT เป็นบริษัทร่วมที่บริษัทฯถือหุ้นอยู่ในอัตราร้อยละ 30 มีทุนจดทะเบียน 10 ล้านบาท
แบ่งเป็นหุ้นสามัญ 100,000 หุ้น มูลค่าหุ้นละ 100 บาท ชำระค่าหุ้นเต็มมูลค่า
บุคคลที่อาจมีความขัดแย้งของบริษัทฯ ที่ถือหุ้นใน SCT เกินกว่าร้อยละ 5 มีดังนี้ PICO
(ผู้ถือหุ้นใหญ่ของบริษัทฯ) ถือหุ้นร้อยละ 29.16 นายธวัช อึ้งสุประเสริฐ (กรรมการของบริษัทฯ)
ถือหุ้นรวมกันร้อยละ 12.53 ทั้งนี้ PICO
เป็นผู้ถือหุ้นใหญ่ซึ่งให้การสนับสนุนด้านการเงินแก่บริษัทฯมาตั้งแต่เริ่มก่อตั้งเมื่อปี 2538 และ
นายธวัช อึ้งสุประเสริฐ เป็นผู้มีประสบการณ์ด้านการตลาดในธุรกิจค้าน้ำมัน โดยในระหว่างปี 2536
ถึงปี 2541 นายธวัช ดำรงตำแหน่งเป็นผู้จัดการใหญ่ฝ่ายอุตสาหกรรมค้าน้ำมันบริษัท
เชลล์ประเทศไทย จำกัด และตั้งแต่ปี 2542 ถึงปัจจุบัน ดำรงตำแหน่งเป็นกรรมการ บริษัท
เชอร์วู้ดเคมิคอล จำกัด และบริษัทฯ จึงกล่าวได้ว่ามีประสบการณ์ที่เอื้อประโยชน์ต่อธุรกิจของ SCT
ซึ่งจะส่งผลดีต่อบริษัทฯในที่สุด
(กรุณาดูรายละเอียดเกี่ยวกับการป้องกันความขัดแย้งทางผลประโยชน์ที่อาจเกิดขึ้นได้ในข้อ 11.2)

SCT ประกอบธุรกิจค้าส่งน้ำมันหรือตัวแทนจำหน่ายน้ำมันเชื้อเพลิงอิสระ (Jobber)
ให้บริการซื้อขายผลิตภัณฑ์น้ำมันเชื้อเพลิงทุกชนิดกับผู้ค้ารายใหญ่ และรายย่อยทั่วประเทศ อาทิ
น้ำมันดีเซล เบนซิน 91 เบนซิน 95 และน้ำมันเตา โดย SCT มีบริษัทย่อย และบริษัทร่วมดังนี้

  --------------------------------------------------------------------------------
  ชื่อ                          ประเภทธุรกิจ                  สัดส่วนการถือหุ้นโดย SCT
                                                          (ร้อยละ)
  --------------------------- --------------------------- ------------------------
  1. บริษัท จตุรทิศขนส่ง จำกัด      ขนส่งน้ำมัน                    99.98

  2. บริษัท มิตรสัมพันธ์ ปิโตรเลียม   ค้าส่งน้ำมัน                    99.86
  จำกัด                                                    

  3. บริษัท เมโทร ปิโตรเลียม จำกัด ค้าส่งน้ำมัน                    99.86

  4. บริษัท อิสานรุ่งเรือง ปิโตรเลียม ค้าส่งน้ำมัน                    99.86
  จำกัด                                                    

  5. บริษัท บูรพารุ่งโรจน์ ปิโตรเลียม ค้าส่งน้ำมัน                    99.86
  จำกัด                                                    

  6. บริษัท เบญจปิโตรเลียม จำกัด   ค้าส่งน้ำมัน                    99.86

  7. บริษัท จตุจักร ออยล์ จำกัด     ค้าส่งน้ำมัน                    99.86

  8. บริษัท เอสซีที สหภัณฑ์ จำกัด    จำหน่ายอุปกรณ์ และ             30.00*
                              เครื่องมือสำหรับสถานีบริการน้ำมัน   
  --------------------------------------------------------------------------------

* ผู้ถือหุ้นอื่นประกอบด้วยนักธุรกิจที่มีประสบการณ์และความเชี่ยวชาญในธุรกิจที่เกี่ยวเนื่องกับธุรกิจของ บริษัท เอสซีที สหภัณฑ์ จำกัด โดยมีสัดส่วนการถือหุ้นรวมร้อยละ 25 และผู้บริหารและพนักงานของบริษัทฯ 9 ท่าน มีสัดส่วนการถือหุ้นท่านละ ร้อยละ 5

บริษัท สยามกัลฟ์ปิโตรเคมีคัล จำกัด (“SGPC”) 

SGPC เป็นบริษัทร่วมที่บริษัทฯถือหุ้นอยู่ในอัตราร้อยละ 50 มีทุนจดทะเบียน 280 ล้านบาท
แบ่งออกเป็นหุ้นสามัญ 2,800,000 หุ้น มูลค่าหุ้นละ 100 บาท ชำระค่าหุ้นเต็มมูลค่า
ประกอบธุรกิจโรงกลั่นน้ำมันขนาด 30,000 บาร์เรลต่อวัน เพื่อกลั่นน้ำมันชนิดเบา
และคอนเดนเสทที่ได้จากหลุมผลิตก๊าซธรรมชาติ โดยมีโรงกลั่นตั้งอยู่ที่อำเภอบ้านแหลม
จังหวัดเพชรบุรี ติดกับคลังน้ำมันเพชรบุรี ทั้งนี้ SGPC
ได้ชะลอการก่อสร้างโครงการเป็นการชั่วคราวเนื่องจากประสบปัญหาความล่าช้าในการพิจารณาอนุมัติรายงานการวิเคราะห์ผลกระทบสิ่งแวดล้อม
โดยสำนักงานนโยบายและแผนทรัพยากรธรรมชาติและสิ่งแวดล้อม เป็นผลให้
SGPCไม่สามารถชำระหนี้เงินกู้ยืม และดอกเบี้ยค้างจ่ายที่ถึงกำหนดชำระในปี 2545 เป็นจำนวน 80
ล้านบาท ในระหว่างปี SGPC
ได้ทำหนังสือขอผ่อนผันการชำระหนี้เงินต้นและดอกเบี้ยจำนวนดังกล่าวไปยังสถาบันการเงินผู้เป็นเจ้าหนี้และได้รับอนุมัติจากสถาบันการเงินดังกล่าวให้ขยายระยะเวลาการชำระหนี้ออกไปถึงสิ้นเดือนพฤศจิกายน
2546 และบริษัทได้รับการพิจารณาผ่อนผันการชำระดอกเบี้ย
ค่าผูกพันหนี้และต้นเงินกู้โดยได้กำหนดให้ไปชำระพร้อมกันทั้งจำนวนในวันที่ 28 พฤษภาคม 2547
และเมื่อวันที่ 18 พฤศจิกายน 2545
SGPCได้ยื่นฟ้องสำนักนโยบายและแผนทรัพยากรธรรมชาติและสิ่งแวดล้อมต่อศาลปกครองเพื่อการพิจารณาอนุมัติรายงานการวิเคราะห์ผลกระทบสิ่งแวดล้อม
ซึ่งผลของคดีความยังไม่สิ้นสุด นอกจากนี้ SGPC
ได้เตรียมแนวทางแก้ไขปัญหาดังกล่าวไว้หลายประการได้แก่
การจัดหาสถานที่ก่อสร้างโครงการแห่งใหม่
การขายสินทรัพย์ของโครงการเพื่อนำเงินไปชำระหนี้เงินกู้ยืมจากสถาบันการเงิน
และการจัดหาแหล่งเงินทุนใหม่ การที่ SGPC
จะดำเนินธุรกิจอย่างต่อเนื่องได้ขึ้นอยู่กับผลการพิจารณาอนุมัติรายงานการวิเคราะห์ผลกระทบสิ่งแวดล้อม
และความเป็นไปได้ของแนวทางแก้ไขปัญหาข้างต้น อย่างไรก็ตามหาก SGPC
ได้รับใบอนุญาตจากทางราชการ โครงการดังกล่าวต้องการเงินเพื่อดำเนินงานเพิ่มอีกจำนวน 120
ล้านบาท เพื่อดำเนินการก่อสร้างโรงกลั่นให้แล้วเสร็จซึ่งคาดว่าจะใช้เวลาในการก่อสร้างประมาณ
12 เดือน

VTN-P Petrochemical Joint Venture Co., Ltd. (“VTN-P”)

VTN-P เป็นบริษัทร่วมที่บริษัทฯถือหุ้นอยู่ในอัตราร้อยละ 20 ณ วันที่ 31 ธันวาคม 2546 VTN-P
มีทุนจดทะเบียน 3.5 ล้านเหรียญสหรัฐ ซึ่งเป็นเงินลงทุนที่ได้มีการชำระแล้ว 0.75
ล้านเหรียญสหรัฐ โดยบริษัทฯ มีสัดส่วนการลงทุนใน VTN-P ในอัตราร้อยละ 20
ของทุนจดทะเบียนหรือเท่ากับ 0.7 ล้านเหรียญสหรัฐ และได้ชำระเงินลงทุนไปแล้ว 0.12
ล้านเหรียญ VTN-P ประกอบธุรกิจโรงงานปิโตรเคมีขนาดเล็กโดยมีกำลังการผลิต 2,500
บาร์เรลต่อวัน ตั้งอยู่ติดแม่น้ำโขง เมืองกันเธอ (Can Tho) ทางตอนใต้ของประเทศเวียดนาม
โครงการดังกล่าวมีวัตถุประสงค์เพื่อเป็นการเพิ่มโอกาสทางธุรกิจของบริษัทฯและขยายตลาดในต่างประเทศ
โดยโครงการดังกล่าวได้รับสิทธิบัตรการลงทุน (Investment License) จากเมืองกันเธอ (Can
Tho) ประเทศเวียดนาม เพื่อสิทธิประโยชน์ทางภาษี และธุรกิจ
โครงการดังกล่าวใช้เงินลงทุนทั้งหมดประมาณ 294 ล้านบาท
ปัจจุบันได้ก่อสร้างโรงงานแล้วเสร็จประมาณร้อยละ 10 และคาดว่าการก่อสร้างจะแล้วเสร็จในปี
2547 ทั้งนี้ที่ประชุมคณะกรรมการของบริษัทฯครั้งที่ 4/2546 เมื่อวันที่ 17 กรกฎาคม 2546
ได้มีมติให้เพิ่มสัดส่วนการลงทุนจากร้อยละ 20 เป็นร้อยละ 60 ภายในปี 2546
โดยบริษัทฯมีแผนที่จะใช้เงินลงทุนประมาณ 170 ล้านบาทในการสร้างหอกลั่น เตาเผา ท่าเรือ
ถังเก็บวัตถุดิบและผลิตภัณฑ์ และระบบบำบัดน้ำเสีย ฯลฯ โรงงานแห่งนี้ใช้วัตถุดิบในการผลิตคือ
คอนเดนเสท เพื่อนำมากลั่นเพื่อที่จะได้ผลิตภัณฑ์ ปิโตรเลียม ปิโตรเคมีและเคมีภัณฑ์ต่างๆ

ตารางแสดงโครงสร้างกลุ่มบริษัทฯ ณ วันที่ 31 ธันวาคม 2546

[]

+-----------------------------------------------------------------------+
| 2.3 โครงสร้างรายได้                                                     |
+-----------------------------------------------------------------------+

โครงสร้างรายได้ของบริษัทฯ และบริษัทย่อย แสดงตามตารางดังนี้

มูลค่าการจำหน่ายผลิตภัณฑ์ของบริษัทฯ และบริษัทย่อย

  -------------------------------------------------------------------------------
  ผลิตภัณฑ์           2544                 2545                 2546       
  ---------------- ---------- --------- ---------- --------- ---------- ---------
                   ล้านบาท     ร้อยละ     ล้านบาท     ร้อยละ     ล้านบาท     ร้อยละ

  ในประเทศ                                                              

  น้ำมันดีเซลหมุนเร็ว   4,207.72   66.27     4,340.08   68.97     5,227.37   63.84

  น้ำมันเตา          201.15     3.17      90.55      1.44      85.28      1.04

  เคมีภัณฑ์           218.29     3.44      210.48     3.34      238.12     2.91

  เบนซิน 91         131.66     2.07      419.44     6.67      890.55     10.88

  เบนซิน 95         51.01      0.80      103.59     1.65      200.49     2.45

  ผลิตภัณฑ์น้ำมันอื่นๆ    139.62     2.20      32.38      0.51      102.49     1.25

  อื่นๆ              -          -         -          -         1.68       0.02

  รวม              4,949.46   77.95     5,196.52   82.58     6,745.98   82.39

  ส่งออก                                                                 

  น้ำมันดีเซลหมุนเร็ว   146.58     2.31      45.02      0.72      28.85      0.35

  เคมีภัณฑ์           1,236.83   19.48     1,033.52   16.42     1,402.04   17.12

  รวม              1,383.40   21.79     1,078.54   17.14     1,430.89   17.47

  รายได้อื่น          16.96      0.27      18.01      0.28      11.09      0.14

  รวมทั้งสิ้น          6,349.82   100.00    6,293.07   100.00    8,187.96   100.00
  -------------------------------------------------------------------------------

ปริมาณการจำหน่ายผลิตภัณฑ์ของบริษัทฯ และบริษัทย่อย

  ----------------------------------------------------------------------------
  ผลิตภัณฑ์           2544                2545                2546      
  ---------------- --------- --------- --------- --------- --------- ---------
                   ล้านลิตร    ร้อยละ     ล้านลิตร    ร้อยละ     ล้านลิตร    ร้อยละ

  ในประเทศ                                                           

  น้ำมันดีเซลหมุนเร็ว   382.50    58.97     402.22    64.30     449.72    60.27

  น้ำมันเตา          35.33     5.45      15.29     2.44      12.68     1.70

  เคมีภัณฑ์           23.23     3.58      23.51     3.76      24.88     3.33

  เบนซิน 91         11.24     1.73      34.74     5.55      67.72     9.08

  เบนซิน 95         3.99      0.62      8.07      1.29      15.32     2.05

  ผลิตภัณฑ์น้ำมันอื่นๆ    17.96     2.77      4.40      0.70      11.60     1.55

  รวม              474.25    71.12     488.23    78.04     581.92    77.98

  ส่งออก                                                              

  น้ำมันดีเซลหมุนเร็ว   17.69     2.73      4.09      0.65      2.36      0.32

  เคมีภัณฑ์           156.64    24.15     133.27    21.31     161.93    21.70

  รวม              174.33    26.88     137.36    21.96     164.29    22.02

  รวมทั้งสิ้น          648.58    100.00    625.59    100.00    746.21    100.00
  ----------------------------------------------------------------------------

+-----------------------------------------------------------------------+
| 2.4 เป้าหมายการดำเนินธุรกิจ                                               |
+-----------------------------------------------------------------------+

บริษัทฯ มีความมุ่งมั่นที่จะเป็นบริษัทชั้นนำในด้านปิโตรเลียม ปิโตรเคมี
และพลังงานขนาดกลางที่ประสบความสำเร็จในการประกอบการ
ทั้งนี้บริษัทฯยังมีเป้าหมายที่จะทำประโยชน์ต่อสังคม สิ่งแวดล้อม และมีส่วนช่วยพัฒนาประเทศชาติ
นอกจากนี้บริษัทฯมีวิสัยทัศน์ในการที่จะเป็นบริษัทธรรมาภิบาลที่ดี
สร้างประสิทธิภาพในองค์กรเทียบเท่าบริษัทขนาดใหญ่
พัฒนาเทคนิคการผลิตและการบริหารโดยพึ่งตนเอง และพัฒนาบริษัทฯอยู่เสมอ
ทั้งนี้บริษัทฯมีการจัดทำแผนงานธุรกิจ (Business Plan) สำหรับช่วงระยะเวลา 3 – 5 ปี
ข้างหน้า โดยแบ่งเป้าหมายในการดำเนินธุรกิจออกเป็น 2 ประเภท คือ

1)  ธุรกิจการกลั่นและค้าส่งน้ำมัน

บริษัทฯมีเป้าหมายหลักที่จะเพิ่มกำลังการผลิตให้เต็มอัตราการผลิตโดยการหาแหล่งวัตถุดิบใหม่เพื่อเสริมแหล่งวัตถุดิบเดิม
นอกจากนี้บริษัทฯจะดำเนินธุรกิจกลั่นและค้าส่งน้ำมันให้มีคุณภาพและควบคู่ไปกับการพัฒนาเทคโนโลยีการผลิตเพื่อให้บรรลุเป้าหมายสูงสุดของการผลิตสินค้าที่มีคุณภาพตามมาตรฐานสากลโดยคำนึงถึงการรักษาสภาวะแวดล้อมและธรรมชาติ
บริษัทฯมีนโยบายที่จะขยายตลาดทั้งภายในประเทศและต่างประเทศ
โดยการเน้นกลยุทธ์การตลาดที่มีประสิทธิภาพเพื่อกระตุ้นยอดขายของบริษัทฯ
ทั้งนี้บริษัทฯยังมีเป้าหมายที่จะเพิ่มปริมาณการผลิตและลดต้นทุนการผลิตต่อหน่วยเพื่อสร้างผลกำไรที่ดีขึ้นโดยอาศัยเทคโนโลยีที่เหมาะสมกับการลงทุน

2)  ธุรกิจค้าปลีกน้ำมัน

บริษัทฯมีเป้าหมายหลักที่จะดำเนินการขยายช่องทางการจำหน่ายผ่านสถานีบริการน้ำมันเพียวเพิ่มเป็นประมาณ
100 แห่ง ภายในปี 2547 โดยบริษัทฯเน้นการเปิดสถานีบริการน้ำมันแบบบริหารงานโดยบริษัทฯ
เพื่อที่จะควบคุมมาตรฐานการดำเนินงานของสถานีบริการน้ำมันได้อย่างมีประสิทธิภาพ
ทั้งนี้บริษัทฯจะเน้นกลยุทธ์การตลาดที่มีประสิทธิภาพเพื่อกระตุ้นยอดขาย
และภาพลักษณ์ของสถานีบริการน้ำมัน นอกจากนี้บริษัทฯยังมีเป้าหมายในการสร้างชื่อ
“สถานีน้ำมันเพียว” ให้เป็นที่รู้จักในธุรกิจค้าปลีกน้ำมัน
โดยบริษัทฯมุ่งเน้นที่จะขยายสถานีบริการน้ำมันเพียวในภาคเหนือ ภาคตะวันออกเฉียงเหนือ
ภาคตะวันออก ภาคกลางรอบนอกปริมณฑล